พิมพ์สลากเพิ่มอีก2ล้านฉบับต้อนรับปีใหม่
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — สำนักงานสลากฯ คลอดโควตาสลากช่วงปีใหม่ ให้มูลนิธิฯ เป็นผู้จัดสรร หวังทำให้ราคาลอตเตอรี่ลดลง 
นายมนัส แจ่มเวหา ประธานคณะกรรมการสลากกินแบ่งรัฐบาล เปิดเผยว่า ที่ประชุมบอร์ดเมื่อสัปดาห์ที่ผ่านมาอนุมัติให้มีการจัดสรรสลากกินแบ่งรัฐบาลเพิ่มอีก 2 หมื่นเล่ม เพื่อแก้ไขปัญหาสลากเกินราคาในช่วงเทศกาลปีใหม่และสงกรานต์ 2554 
ทั้งนี้ ที่ประชุมมอบให้มูลนิธิสลากกินแบ่งรัฐบาลเป็นผู้จัดสรรโควตาทั้งหมด กำหนดระยะเวลา 6 งวดเท่านั้น โดยบอร์ดขอให้มีการกระจายไปถึงมือรายย่อยให้มากที่สุด
“ผมก็ไม่มั่นใจว่าราคาจะลดต่ำลงไปถึง 80 บาทต่อฉบับได้หรือไม่ แต่การเพิ่มโควตาเป็นสิ่งที่สำนักงานสลากฯ เสนอมา และเห็นว่าน่าจะเป็นประโยชน์” นายมนัส กล่าว
อย่างไรก็ตาม หากการพิมพ์เพิ่มไม่ได้ผล ได้หารือกับบอร์ดสลากฯ ว่าจะหามาตรการอื่นมาเสริมอีก
ก่อนหน้านี้ สำนักงานสลากฯ มีการพิมพ์สลากการกุศลเพิ่มไปแล้ว 14 ล้านฉบับ (40 บาท) ทำให้สลากในตลาดเพิ่มจาก 50 ล้านฉบับ เป็น 64 ล้านฉบับ ตั้งแต่วันที่ 1 ก.ย. 2553 โดยจัดสรรรายได้ให้กับองค์กรการกุศลตามมติคณะรัฐมนตรี เช่น โรงพยาบาลจุฬาลงกรณ์ มูลนิธิศิริราช ฯลฯ แต่ปรากฏว่าราคาในตลาดกลับไม่ได้ลดลงแม้แต่น้อย ยังคงขายกันที่ 110120 บาทต่อคู่ 
แหล่งข่าวจากผู้ค้าสลาก เปิดเผยว่า การอนุมัติให้พิมพ์เพิ่มอีก 2 หมื่นเล่ม หรือเท่ากับ 2 ล้านคู่ (80 บาท) พบว่ามีการจัดสรรให้กับผู้ค้ารายใหญ่เป็นหลัก ขณะที่ผู้ค้ารายกลางและย่อยได้รับการจัดสรรรายละไม่เกิน 100200 เล่ม รวมแล้วไม่เกิน 5,000 เล่มเท่านั้น
การจัดพิมพ์สลากบำรุงการกุศลเพิ่มอีก 4 ล้านฉบับ ได้แก่ สลากกาชาดพิเศษเพื่อหารายได้สมทบการก่อสร้างอาคารรักษาพยาบาลรวมเฉลิมพระเกียรติ และศูนย์ความเป็นเลิศทางการแพทย์ โรงพยาบาลจุฬาลงกรณ์ สภากาชาดไทย 2 ล้านฉบับ และ สลากการกุศลเพื่อการพัฒนาศิริราชสู่สถาบันการแพทย์ชั้นเลิศในเอเชียอาคเนย์ 2 ล้านฉบับ โดยเริ่มตั้งแต่การจำหน่ายสลากงวดวันที่ 1 ก.ย.53 ถึงการจำหน่ายสลากงวดวันที่ 16 ม.ค. 55